Source: https://www.enviroportal.sk/agendy/horninove-prostredie-1/vybrane-povinnosti-a-pojmy-podla-zakona-c-51-1988-zb-o-banskej-cinnosti-vybusninach-a-o-st
Timestamp: 2018-08-21 10:07:00+00:00
Document Index: 2297797

Matched Legal Cases: ['§4', '§ 2', '§ 5', '§ 19', '§ 5', '§ 5', '§ 5', '§ 5', '§ 5', '§ 5', '§ 6', '§ 6', '§ 6', '§ 14', '§ 7', '§ 8', '§21']

Vybrané povinnosti a pojmy podľa zákona č. 51/1988 Zb. o banskej činnosti, výbušninách a o štátnej banskej správe - Enviroportál - životné prostredie online
Vybrané povinnosti a pojmy podľa zákona č. 51/1988 Zb. o banskej činnosti, výbušninách a o štátnej banskej správe
Právnická alebo fyzická osoba ktorá chce vykonávať uvedenú činnosť musí mať:
banské oprávnenie na vykonávanie príslušnej činnosti (§4a - 4b zákon č. 51/1988 Zb),
na vykonávanie banskej činnosti uvedenej v § 2 zákon č. 51/1988 Zb. na konkrétnom výhradnom ložisku určený dobývací priestor,
na vykonávanie dobývania konkrétneho ložiska nevyhradených nerastov vrátane úpravy a zušľachťovania nerastov vykonávaných v súvislosti s ich dobývaním územné rozhodnutie vydané podľa stavebných predpisov,
povolenie príslušného obvodného banského úradu na vykonávanie banskej činnosti uvedenej v § 5 vyhlášky SBÚ č. 89/1988 Zb. o racionálnom využívaní výhradných ložísk, o povoľovaní a ohlasovaní banskej činnosti, o ohlasovaní činnosti vykonávanej banským spôsobom v znení vyhlášky SBÚ č. 16/1992 Zb.:
na vyhľadávanie a prieskum výhradného ložiska banskými dielami a to zvislými banskými dielami hlbšími ako 40 m, vodorovnými alebo úklonnými banskými dielami s dĺžkou väčšou ako 100 m, alebo aj uvedenými banskými dielami kratšími, ako sú z nich razené ďalšie banské diela, ktorých dĺžka spolu s uvedenými dielami presiahne 100 m; povolenie sa vyžaduje aj na zabezpečenie a likvidáciu týchto banských diel,
na otvárku, prípravu a dobývanie výhradného ložiska, ako aj na zabezpečenie banských diel a lomov a likvidáciu hlavných banských diel a lomov,
na osobitné zásahy do zemskej kôry vrátane banských diel vyhľadávania a prieskumu na tieto účely, ak svojím rozsahom zodpovedajú rozmerom a podmienkam uvedeným vyššie,
na zabezpečenie a likvidáciu starých banských diel vrátane zisťovania, ak toto zisťovanie sa uskutočňuje banskými dielami v rozsahu uvedenom vyššie,
povolenie príslušného obvodného banského úradu na dobývanie ložiska nevyhradených nerastov vykonávaných v súvislosti s ich dobývaním ako aj na zabezpečovanie a likvidácia banských diel a lomov (§ 19 zákon č. 51/1988 Zb.).
dodržiavať pri banskej činnosti a činnosti vykonávanej banským spôsobom zásady ochrany a využitia nerastného bohatstva, požiadavky racionálneho využívania ložísk nerastov, bezpečnosti a ochrany zdravia pri práci a bezpečnosti prevádzky, zásady banskej technológie, ako aj požiadavky ochrany pracovného a životného prostredia. (§ 5 zákon č. 51/1988 Zb.),
vykonávať banskú činnosť, činnosť vykonávanú banským spôsobom a inú činnosť upravenú týmto zákonom, len na základe platnej dokumentácie overenou Hlavným banským úradom alebo obvodným banským úradom. (§ 5 zákon č. 51/1988 Zb.),
ohlásiť obvodnému banskému úradu závažné udalosti a nebezpečné stavy (§ 5 zákon č. 51/1988 Zb.),
informovať obvodný banský úrad o zásadných opatreniach na zabezpečenie racionálneho využívania ložísk nerastov, ich ochrany, bezpečnosti a ochrany zdravia pri práci a bezpečnosti prevádzky, o dodržiavaní určených pracovných podmienok, ako aj o riešení stretov záujmov s inými celospoločenskými záujmami pri banskej činnosti. (§ 5 zákon č. 51/1988 Zb.),
ohlásiť písomne banskú činnosť a činnosť vykonávanú banským spôsobom obvodnému banskému úradu príslušnému podľa miesta výkonu činnosti (§ 5 zákona č. 51/1988 Zb.) Ohlasovacia povinnosť podľa odseku 1 sa nevzťahuje:
na vrty v banských dielach, podzemné vrty, geologické laboratórne práce, sledovanie a riadenie geologických prác,
geologické mapovanie, zostavovanie geologických máp, geologickú dokumentáciu a práce podľa ďalších metodík, spracúvanie geologických projektov, štúdií, správ, výpočtov, posudkov a rešerší,
písomne oznámiť obvodnému banskému úradu príslušnému podľa miesta výkonu činnosti každoročne výsledky vykonanej banskej činnosti, činnosti vykonávanej banským spôsobom alebo inej činnosti upravenej týmto zákonom za uplynulý rok v správe, ktorá sa predkladá najneskôr do konca januára nasledujúceho roka (§ 5 zákon č. 51/1988 Zb. ods. 6),
zriadiť útvar, prípadne ustanoviť odborne spôsobilého pracovníka na plnenie úloh na úseku bezpečnosti a ochrany zdravia pri práci a bezpečnosti prevádzky, pracovníka na riadenie likvidácie závažných prevádzkových nehôd (havárií) a vypracúvať plány ich zdolávania (§ 6 zákon č. 51/1988 Zb.),
viesť plán likvidácie závažných prevádzkových nehôd (§ 6 ods. 4 a zákon č. 51/1988 Zb.:
pre každý kameňolom, štrkovisko, ílovisko a hlinisko (ďalej len "lom") na dobývanie výhradných ložísk nerastov v prieskume, výstavbe, prevádzke, rekonštrukcii a počas zabezpečenia alebo ich likvidácie
pre každú prevádzkovú jednotku organizácie, ak tak rozhodol Hlavný banský úrad podľa § 6 ods. 5 tohto zákona,
viesť banskomeračskú a geologickú dokumentáciu (§ 14 zákon č. 51/1988 Zb.),
poskytnúť na žiadosť postihnutej organizácie potrebnú pomoc pri likvidácii havárie, organizácia má právo na náhradu nákladov spojených s poskytnutím pomoci (§ 7a zákon č. 51/1988 Zb.),
používať pri banskej činnosti, činnosti vykonávanej banským spôsobom a iných činnostiach upravených týmto zákonom len technické zariadenia a pomôcky, ktoré zodpovedajú predpisom na zaistenie bezpečnosti a ochrany zdravia pri práci a bezpečnosti prevádzky (§ 8 zákon č. 51/1988 Zb.),
nakladať s výbušninami a pyrotechnickými výrobkami podľa §21 - 37 zákon č. 51/1988 Zb.